เทศบัญญัติเทศบาลนครนครราชสีมาเทศบัญญัติเทศบาลนครนครราชสีมาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เทศบาลนครนครราชสีมาอำเภอเมืองนครราชสีมา จังหวัดนครราชสีมาพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลนครนครราชสีมาโดยความเห็นชอบของสภาเทศบาลนครนครราชสีมาและผู้ว่าราชการจังหวัดนครราชสีมา จึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลนครนครราชสีมา เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภท ในท้องที่เขตเทศบาลนครนครราชสีมาอำเภอเมืองนครราชสีมา จังหวัดนครราชสีมา พ.ศ. ๒๕๕๗ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศกฎกระทรวงให้ใช้บังคับผังเมืองรวมภายในท้องที่เขตเทศบาลนครนครราชสีมาตามกฎหมายว่าด้วยการผังเมืองแล้วข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) พื้นที่ในบริเวณด้านเหนือ จดเขตเทศบาลนครนครราชสีมา ด้านเหนือด้านตะวันออก และด้านใต้ จดทางรถไฟสายตะวันออกเฉียงเหนือ ฟากตะวันตกและด้านตะวันตก จดศูนย์ป้องกันและบรรเทาสาธารณภัยเขต ๕ นครราชสีมา ด้านตะวันออก(๒) พื้นที่ในบริเวณด้านเหนือ จดเขตเทศบาลนครนครราชสีมา ด้านตะวันตกด้านตะวันออก จดทางหลวงแผ่นดินหมายเลข ๒ (ถนนเลี่ยงเมือง)ฟากตะวันตกและวัดสวนพริกไทย ด้านใต้ จดทางรถไฟสายตะวันออกเฉียงเหนือ ฟากเหนือและด้านตะวันตก จดเขตเทศบาลนครนครราชสีมา ด้านตะวันตก(๓) พื้นที่ในบริเวณด้านเหนือ จดทางรถไฟสายตะวันออกเฉียงเหนือ ฟากใต้ด้านตะวันออกจดเขตเทศบาลนครนครราชสีมา ด้านตะวันออก ด้านใต้จดทางรถไฟสายตะวันออกเฉียงเหนือ ฟากเหนือบริเวณที่ ๒ หมายความว่าพื้นที่ในบริเวณ ดังต่อไปนี้พื้นที่ในบริเวณ ด้านเหนือ จดเขตเทศบาลนครนครราชสีมา ด้านเหนือด้านตะวันออกจดเขตเทศบาลนครนครราชสีมา ด้านตะวันออก ด้านใต้จดเขตเทศบาลนครนครราชสีมา ด้านใต้และด้านตะวันตก จดเขตเทศบาลนครนครราชสีมาด้านตะวันตกทั้งนี้ ยกเว้นพื้นที่ในบริเวณที่ ๑ บริเวณที่ ๓ บริเวณที่ ๔สถาบันการศึกษา สถาบันศาสนาและสถาบันราชการบริเวณที่ ๓ หมายความว่าพื้นที่ในบริเวณ ดังต่อไปนี้พื้นที่ในบริเวณ ด้านเหนือ จดเขตเทศบาลนครนครราชสีมา ด้านเหนือด้านตะวันออกจดเส้นขนานระยะ ๓๐๐ เมตร จากถนนสาธารณะไม่ปรากฏชื่อและทางหลวงแผ่นดินหมายเลข ๒๐๕ (ถนนสุรนารายณ์) ฟากตะวันตก จดสถานสงเคราะห์เด็กชายบ้านราชสีมาสำนักทางหลวงที่ ๘ ที่ทำการไปรษณีย์โทรเลขสวนหม่อนสำนักงานตรวจเงินแผ่นดินภูมิภาคที่ ๔ สำนักงานการสื่อสารไปรษณีย์เขต ๓โรงพยาบาลจิตเวชนครราชสีมา ที่ทำการศูนย์โทรคมนาคม แขวงการทางนครราชสีมาที่ ๑ และ๒ โรงฆ่าสัตว์เทศบาล สถานีดับเพลิง สำนักทะเบียนท้องถิ่นเทศบาลนครนครราชสีมา สาขาสุรนารายณ์สำนักงานสหกรณ์อำเภอเมืองนครราชสีมา และศูนย์ตรวจบัญชีสหกรณ์ที่ ๑๑ เส้นขนานระยะ๕๐ เมตรกับลำตะคองใหม่ ฟากใต้และฟากตะวันตก เส้นขนานระยะ ๒๐๐ เมตร จากกึ่งกลางทางหลวงแผ่นดินหมายเลข๒๒๔ ฟากตะวันออกเส้นขนานระยะ ๑๕๐ เมตร กับทางรถไฟสายตะวันออกเฉียงเหนือ ฟากเหนือและโรงบำบัดน้ำเสียเทศบาลนครนครราชสีมา ด้านตะวันตกด้านใต้จดเขตเทศบาลนครนครราชสีมา ด้านใต้ ถนนสาธารณะไม่ปรากฏชื่อ ฟากตะวันออกทางรถไฟสายตะวันออกเฉียงเหนือ ฟากเหนือ กองทัพภาคที่ ๒ (เขตทหาร) ถนนพิบูลย์ละเอียดฟากตะวันออก ถนนเดชอุดม ฟากตะวันตก และถนนเดชอุดมซอย ๑๔ ฟากเหนือ ถนนสืบศิริซอย ๓ฟากตะวันตกสำนักชลประทานที่ ๘ และโครงการชลประทานจังหวัดนครราชสีมา ถนนสืบศิริฟากตะวันตกและฟากเหนือ และด้านตะวันตก จดเส้นขนานระยะ ๗๐๐ เมตรจากกึ่งกลางถนนสืบศิริ เส้นขนานระยะ ๔๐๐ เมตร กับทางหลวงแผ่นดินหมายเลข ๒(ถนนมิตรภาพ) เส้นขนานระยะ ๕๐ เมตร กับลำตะคองฝั่งใต้ และเส้นขนานระยะ ๓๐๐ เมตรกับทางหลวงแผ่นดินหมายเลข ๒ (ถนนมิตรภาพ)ทั้งนี้ ยกเว้นพื้นที่ในบริเวณที่ ๔ สถาบันการศึกษา สถาบันศาสนาและสถาบันราชการบริเวณที่ ๔ หมายความว่า พื้นที่ในบริเวณดังต่อไปนี้(๑) พื้นที่ตามเส้นขนานระยะ ๕๐ เมตร จากลำตะคองเก่า ลำตะคองใหม่(๒) สนามกีฬากลางเทศบาลนครนครราชสีมา และศูนย์เยาวชนสุรนารี(๓) คูเมืองนครราชสีมา(๔) หนองแก้ช้างสาธารณประโยชน์(๕) หนองน้ำสาธารณะศาลาทองทั้งนี้ ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๗) โรงฆ่าสัตว์(๘) อาคารที่ใช้ประโยชน์เพื่อการแข่งรถ(๙) โรงกำจัดมูลฝอย(๑๐) โรงซื้อขายเศษวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๗) โรงฆ่าสัตว์(๘) อาคารที่ใช้ประโยชน์เพื่อการแข่งรถ(๙) โรงกำจัดมูลฝอย(๑๐) โรงซื้อขายเศษวัสดุข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายเศษวัสดุข้อ ๗ ภายในบริเวณที่ ๔ห้ามบุคคลใดก่อสร้างอาคาร ดังต่อไปนี้(๑)อาคารที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๒) อาคารอยู่อาศัยประเภทอาคารขนาดใหญ่(๓) ห้องแถว ตึกแถว หรือบ้านแถวข้อ ๘ ภายในบริเวณพื้นที่ที่กำหนดไว้ตามข้อ๔ ข้อ ๕ ข้อ ๖ และข้อ ๗ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิด หรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖และข้อ ๗ข้อ ๙ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ และข้อ ๗ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ และข้อ ๗ข้อ ๑๐ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๑ ให้นายกเทศมนตรีนครนครราชสีมารักษาการตามเทศบัญญัตินี้ประกาศณ วันที่ ๒๑ มีนาคม พ.ศ. ๒๕๕๗สุรวุฒิเชิดชัยนายกเทศมนตรีนครนครราชสีมา[เอกสารแนบท้าย]๑. บัญชีท้ายเทศบัญญัติเทศบาลนครนครราชสีมา๒. แผนที่ท้ายเทศบัญญัติเทศบาลนครนครราชสีมาเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลนครนครราชสีมา อำเภอเมืองนครราชสีมาจังหวัดนครราชสีมา พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒๙ พฤษภาคม๒๕๕๗พจนา/ผู้ตรวจ๓๐ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๘๖ ง/หน้า ๒๓/๒๗ พฤษภาคม ๒๕๕๗